I de følgende år blev jernbanenettet fra Viborg udbygget med følgende baner:
* 1863: [[Langå-Viborg Jernbane|Langå-Viborg]], forlænget til [[Skive]] 1864 og til [[Struer]] 1865.
* 1893: [[Himmerlandsbanen|Viborg-Ålestrup]] indviet 14. september 1893, en måned senere forbundet med [[Himmerlandsbanen|Hobro-Løgstørbanen]] ved dennes indvielse (lukket for persontrafik 1966 og for godstrafik mellem Viborg og Løgstør 1999).
* 1906: [[Herning-Viborg banen|Viborg-Herning]] (lukket 1971).
* 1927: [[Mariagerbanen|Viborg-Fårup]]-([[Mariager]]) (lukket 1965).
Viborgs første station ved Søndersø fungerede i 33 år, indtil 1. december 1896, hvor den blev afløst af den nuværende stationsbygning for enden af Jernbanegade. Ved samme lejlighed ophørte rebrousssementsprincippet, og stationen blev en gennemkørselsstation. Som del af flytningen anlagdes også et større baneterræn med tilhørende bygninger herunder [[Remisen i Viborg|Viborgs rundremise]] med drejeskive.<ref>Spanggaard, Helmuth: Viborg by og egn før & nu II, 1997, s.54-63.</ref>
Psykologi Historie Bygninger,_konstruktioner_og_anlæg Foreninger Organisationer Sikkerhed